
BÉRLETI SZERZŐDÉS
Mely létrejött egyrészről a 

Gödöllői Királyi Kastély Közhasznú Nonprofit Kft. (továbbiakban: Bérbeadó)

Cím: 2100 Gödöllő, Grassalkovich-kastély hrsz 5852.
Adószám: 18665161-2-13

Cégjegyzékszám: 13-09-129463
Képviselő: dr Ujváry Tamás
Másrészről a

…………….. (továbbiakban: Bérlő)
…
(továbbiakban együttesen Felek) között az alulírott helyen és napon az alábbi feltételekkel:

Preambullum:

A gödöllői Grassalkovich-kastélyhoz kapcsolódó használati és vagyonkezelői jogokat a Bérbeadó gyakorolja.

Bérbeadó úgy döntött, hogy a gödöllői Grassalkovich-kstélyban található kávézó üzemeltetésére új pályázatot írt ki. A pályázat eredményeként a Bérbeadó Bérlővel köti meg a jelen Szerződést. Bérlő a pályázat során kijelentette, hogy a jelen Megállapodásban rögzített tevékenységek elvégzésére jogosult a Bérbeadó.
1. A kávézó bérbeadása:
1.1. Bérbeadó bérbe adja, a Bérlő pedig bérbe veszi határozatlan időre 30 napos, indokolás nélküli bármely Felet megillető felmondási joggal a gödöllői Grassalkovich-kastélyban található kávézót (továbbiakban: Kávézó). Kávézó alatt Felek az alábbi, külön helyrajzi számmal meg nem különböztetett helyiségeket értik:

a.) A gödöllői Grassalkovich-kastély aulájából, a bejárat felől érkezve balra nyíló Sisi termek
b.) A gödöllői Grassalkovich-kastély aulájában található Főlépcső, a bejárat felől érkezve baloldali lépcsősorának aljában található 7 m2 személyzeti mosdó

c.) A kávézói tér mellett található 22 m2 kávézói konyha

d.) A kávézói konyhából nyíló 8 m2 konyha átjáró és az abból nyíló 7 m2 szárazanyag-raktár

Felek a bérleti jogviszony tárgyát képező jelen pontban felsorolt helyiségeket a jelen Szerződés 1. sz. Mellékletét képező vázlatrajzon jelölték.
A Bérlő vállalja, hogy a kávézói tér előtt található, a gödöllői Grassalkovich-kastély díszudvar sarok részletén, mint kávézói teraszon, valamint a Verandán lehetősége szerint a jelen Szerződés 1.12. pontban meghatározott korlátozással szintén végez kávézói szolgáltatást. 

1.2. Bérbeadó kijelenti, hogy a Kávézó bérbeadására jogosult. Bérbeadó szavatol azért, hogy a bérelt helyiség a bérlet egész időtartama alatt szerződésszerű használatra alkalmas, és harmadik személynek nincs olyan joga, amely Bérlőt a zavartalan használatban akadályozza.

1.3. Bérlő a 1.1 pontban felsorolt helyiséget kávézói tevékenység céljára veszi bérbe. Bérlő a helyiséget a bérleti szerződés megkötése előtt megtekintette, és azt rendeltetésszerű használatra alkalmasnak tartja.

Bérlő vállalja, hogy a 1.3. pontban meghatározott tevékenységet a Bérbeadó hírnevének, valamint a vendéglátó-ipari egységek besorolására vonatkozó jogszabályi és hatósági előírásokban rögzített első kategóriára vonatkozó szabályoknak megfelelően folytatja. A személyzet megjelenésének, képzettségének, a minőségi kiszolgálásnak a Kastély hírnevéhez illőnek kell lennie. A személyzet formaruhájának kialakítása a Bérbeadó jóváhagyása mellett történhet. Reklámeszközök, márkajelzéssel feliratozott eszközök használata (pl. Coca-cola-s napernyő, Unicumos személyzeti ruha, kötény, póló) nem megengedett. A Kávézó termeiben szolgáltatott csendes aláfestő zene a kastély miliőjének megfelelő legyen.
1.4. Bérlő vállalja, hogy a 1.4. pontban rögzített előírások ellenőrzésére a Bérbeadó által feljogosított személy ezzel kapcsolatos javaslatait, észrevételeit figyelembe veszi. Amennyiben az észrevételeket nem tartja jogosnak, vagy a javaslatokat nem tartja a Bérlő megvalósíthatónak, akkor a Felek egyeztetéseket folytatnak egymással.

1.5. Bérbeadó átadja, a Bérlő pedig átveszi a Kávézóhoz tartozó különböző, a Bérbeadó tulajdonát képező berendezési tárgyakat, valamint az üzemeltetéshez egyébként szükséges és a Bérbeadó tulajdonában meglévő eszközöket. Ezen berendezési tárgyak és eszközök átadása és átvétele ………….. napján történik oly módon, hogy Bérlő és a Bérbeadó által erre kijelölt személyek közösen leltári listát készítenek, melyet aláírásukkal hitelesítenek, és amely leltári lista ezt követően jelen Szerződés elválaszthatatlan 2 sz. Mellékletét képezi.

1.6. Bérlő vállalja, hogy az 1.6. pont szerint átadott berendezési tárgyakat és eszközöket a jó gazda gondosságával használja és kezeli. A szükséges karbantartásokat azokon saját költségére elvégzi. Amennyiben Bérlő úgy gondolja, hogy az átvett berendezési tárgyak, vagy eszközök a Kávézó üzemeltetéséhez nem megfelelőek, vagy nem áll belőlük elegendő a rendelkezésre, azok pótlásáról, vagy kiegészítéséről saját maga, saját költségén gondoskodik.

1.7. A jelen Szerződés megszűnése esetén a Bérlő az 1.6. pontban meghatározott berendezési tárgyakat és eszközöket a Bérbeadó részére leltári lista készítése mellett köteles visszaadni.

1.8. Bérlő tudomásul veszi, hogy a gödöllői Grassalkovich-kastély műemléki épület. A Bérlő ennek megfelelően vállalja, hogy a Kávézó arculatában a legkisebb változást is csak a Bérbeadó előzetes írásbeli hozzájárulásával teszi meg. Ez vonatkozik a bérbe adott épületrészekre, a berendezési tárgyakra, eszközökre és dekorációra egyaránt.

1.9. Bérlő vállalja, hogy az általa bérbevett helyiségeket a bérleti jogviszony időtartalma alatt megfelelő módon és szükség szerint maga takarítja a maga által beszerzett eszközökkel. A Bérlő tudomásul veszi és vállalja, hogy a Kávézó tisztaságának meg kell felelnie a Bérbeadó hírnevének és a hatályos közegészségügyi előírásoknak.

1.10. Bérlő vállalja, hogy a Bérbeadó Zöld Kastély Programjához igazodva igyekszik környezetbarát eszközöket és termékeket használni.

1.11.      Bérlő tudomásul veszi és elfogadja, hogy a Bérbeadó a 2.1. pontban meghatározott kávézói teraszt, mint a díszudvar elválaszthatatlan részét és a Verandát jogosult különböző rendezvényi célokra használni. Ilyen esetekben a Bérbeadó köteles a Bérlőt a lehető legkorábban írásban értesíteni a rendezvény időpontjáról. Ezen időpontokban a kávézói teraszt Bérlő nem jogosult használni és ezért Bérlőt semmilyen kompenzáció, vagy kártérítés nem illeti meg.

1.12. Bérlő vállalja, hogy a Kávézót a Bérbeadó nyitvatartási idejében nyitva tartja. Amennyiben Bérlő a Bérbeadó nyitvatartási idején kívül is szeretné a Kávézót nyitva tartani, ehhez köteles a Bérbeadó írásbeli hozzájárulását kérni. A Bérbeadó az írásbeli hozzájárulást csak indokolással ellátva tagadhatja meg.

1.13. Bérlő vállalja, hogy a Bérbeadó írásbeli igénye esetén, a Bérbeadó rendezvényei alatt a Kávézót nyitva tartja. Az esti időpontban megtartott rendezvények (pl. koncertek esetén) a Kávézónak legalább a rendezvény kezdetéig, vagy amennyiben a rendezvény közben szünetet tartanak, a szünet végéig fogadni kell a vendégeket.

1.14. Bérlő vállalja, hogy a gödöllői Grassalkovich-kastély barokk színháztermében megtartott rendezvényeken (pl. Színházi előadásokon) a 1.13. pont rendelkezéseinek megfelelően a színházi büfét üzemelteti. A Bérbeadó vállalja, hogy ehhez a színházi folyosón található színházi büfé helyiséget az adott alkalmakra a Bérlő részére átadja. Bérlő vállalja továbbá, hogy előzetes egyeztetések alapján épületen belül rendezvényekhez szükség szerint kitelepül.
1.15. Felek a 1. pontban meghatározottakért a bérleti díjat havi ……… Ft + Áfa, azaz …… Forint + Áfa összegben határozzák meg. A bérleti díj mértéke minden év január 01. napjától a KSH által kiadott éves inflációs mértékkel arányosan, automatikusan növekszik.
1.16. Felek rögzítik továbbá, hogy a Bérbeadó állami és diplomáciai rendezvények otthona, mely rendezvényeknél biztonsági okokból elrendelhető a zárvatartás. A Bérlő tudomásul veszi, hogy ezen időtartam alatt a Kávézót sem tudja üzemeltetni. Ennek megfelelően Felek megállapodnak, hogy a zárvatartási időszakokra a Bérbeadót a 1.15. pontban meghatározott bérleti díj nem illeti meg, annak csak tört, időarányos részét köteles Bérlő megfizetni.

1.17. Bérlő a 1.15. pontban meghatározott bérleti díjon felül köteles a Bérbeadónak megfizetni – számla ellenében – a közüzemi díjakat (villany, gáz,  stb.). A közüzemi díjak megfizetésének elmulasztásának ugyanaz a jogkövetkezménye, mint a bérleti díj nem fizetésének.

Felek rögzítik, hogy a közüzemi díjak meghatározásához a bérleti jogviszony kezdetekor nincs külön mérőállomás, ezért a Bérlő vállalja, hogy 30.000 Ft+Áfa/hó átalánydíjat fizet a Bérbeadó számára, mely átalánydíj a közüzemi díjak árának változásával összhangban  minden évben felülvizsgálatra kerül. 
1.18. Az 1.16. pontban meghatározott bérleti díj, valamint a 1.18. pontban meghatározott közüzemi díjak megfizetésének módját a jelen Szerződés 2. pontja rögzíti.
1.19. Bérlő kijelenti, hogy a nemzeti vagyonról szóló 2011. év CXCVI. tv. 3.§ (1) bekezdés........ pontja alapján átlátható szervezetnek minősül.

Bérlő a szerződésben vállalja, hogy a bérleményt a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja.
1.20. Bérbeadó kiköti, hogy az őt megillető, kártalanítás nélküli, azonnali hatállyal történő rendkívüli felmondási okként rögzíti azt az esetet, ha a Bérlő a szerződés megkötését követően beállott körülmény folytán már nem minősül átlátható szervezetnek.

2. Felek közti elszámolás, bérleti díj megfizetése:
Jelen Szerződés 1. pontjában meghatározott bérleti díjról Bérbeadó minden hónap 5. napjáig számlát állít ki Bérlő részére, mely számla alapján a Bérlőnek a számla kézhezvételét követő 8 munkanapon belül a Bérbeadó ……. számú számlájára kell a bérleti díjat átutalnia. A bérleti díj előre fizetendő.

Bérlő az átalánydíjat a tárgyhónapot követő hónap 15. napjáig köteles Bérbeadónak, szabályszerűen kiállított számla ellenében megfizetni. 

3. Vegyes rendelkezések:

3.1. Bérlő kijelenti, hogy a jelen Szerződés hatálya alatt általa nyújtott szolgáltatásokhoz valamennyi személyéhez kötött hatósági engedéllyel és általános felelősségbiztosítással rendelkezik, a működéshez (helyhez) kötött engedélyeket pedig legkésőbb a jelen Szerződés 1. pontjában meghatározott bérleti jogviszony kezdetéig beszerzi. A Bérlő vállalja, hogy a jelen Szerződés hatálya alatt a szükséges hatósági engedélyeket fenntartja.
3.2. Felek rögzítik, hogy a jelen Megállapodást a másik Félhez intézett, írásbeli felmondással 30 napos felmondási idővel bármelyik Fél felmondhatja.

3.3. Felek vállalják, hogy a jelen Szerződésből kifolyólag egymás tudomására jutott üzleti és egyéb titkokat megőrzik.

3.4. Felek vállalják, hogy a jelen Szerződésből eredő vitákat egyeztetéssel oldják meg, és csak ennek eredménytelensége esetén fordulnak bírósághoz, mely esetre kikötik a Gödöllői Városi Bíróság kizárólagos illetékességét.

3.5. Felek a jelen Szerződésben nem szabályozott kérdésekben a Polgári Törvénykönyv idevonatkozó rendelkezéseit tekintik irányadónak.
Gödöllő, ………….
………………………………


……………………………

Gödöllői Királyi Kastély
Közhasznú Nonprofit Kft.


      

Mellékletek:

